ฮั่งเส็งปิดดิ่ง 629.72 จุด เหตุวิตกเศรษฐกิจจีน
ฮั่งเส็งปิดดิ่ง 629.72 จุด เหตุวิตกเศรษฐกิจจีน
29 ก.ย. 2558

ดัชนีฮั่งเส็งตลาดหุ้นฮ่องกงปิดร่วงลงอย่างรุนแรงในวันนี้ โดยดัชนีฮั่งเส็งร่วงลง 629.72 จุด หรือ 2.97% ปิดวันนี้ที่ 20,556.60 จุด เนื่องจากนักลงทุนมีความวิตกกังวลอย่างมากเกี่ยวกับภาวะชะลอตัวของเศรษฐกิจจีน หลังตัวเลขกำไรของบริษัทอุตสาหกรรมรายใหญ่ของจีน ลดลง 8.8% ในเดือนส.ค. เมื่อเทียบเป็นรายปี ซึ่งร่วงลงอย่างมากจากเดือนก.ค.ที่ปรับตัวลดลง 2.9%